คำสั่งสำนักงานคณะกรรมการกำกับและส่งเสริมการประกอบธุรกิจประกันภัย ที่ 140/2560 เรื่อง มอบหมายให้พนักงานเป็นนายทะเบียน ตามพระราชบัญญัติคุ้มครองผู้ประสบภัยจากรถ พ.ศ. 2535 
คำสั่งสำนักงานคณะกรรมการกำกับและส่งเสริมการประกอบธุรกิจประกันภัย
คำสั่งสำนักงานคณะกรรมการกำกับและส่งเสริมการประกอบธุรกิจประกันภัย
ที่ ๑๔๐/๒๕๖๐
เรื่อง
มอบหมายให้พนักงานเป็นนายทะเบียน
ตามพระราชบัญญัติคุ้มครองผู้ประสบภัยจากรถ
พ.ศ. ๒๕๓๕[๑]
 

ตามที่
สำนักงานคณะกรรมการกำกับและส่งเสริมการประกอบธุรกิจประกันภัย (คปภ.) ได้มีคำสั่งที่
๑๑๑/๒๕๕๖ เรื่อง
มอบหมายให้พนักงานเป็นนายทะเบียนตามพระราชบัญญัติคุ้มครองผู้ประสบภัยจากรถ พ.ศ.
๒๕๓๕ ลงวันที่ ๑๗ กรกฎาคม ๒๕๕๖ ไปแล้ว นั้น

เนื่องจากสำนักงาน
คปภ. ได้ปรับโครงสร้างองค์กรและตำแหน่งงานบางส่วนตามข้อบังคับสำนักงาน คปภ.
ว่าด้วยการจัดองค์กร พ.ศ. ๒๕๕๙ และระเบียบสำนักงาน คปภ. ว่าด้วยการจัดองค์กรการแบ่งงาน
และสายการบังคับบัญชาของส่วนงานระดับต่ำกว่าสาย พ.ศ. ๒๕๕๙ ไปแล้ว
ประกอบกับเพื่อให้การดำเนินงานของกองทุนทดแทนผู้ประสบภัย
เป็นไปอย่างต่อเนื่องและมีประสิทธิภาพและประสิทธิผล อาศัยอำนาจตามความในมาตรา ๔ แห่งพระราชบัญญัติคุ้มครองผู้ประสบภัยจากรถ
พ.ศ. ๒๕๓๕ มาตรา ๓ (๓) และมาตรา ๓๓
แห่งพระราชบัญญัติคณะกรรมการกำกับและส่งเสริมการประกอบธุรกิจประกันภัย พ.ศ. ๒๕๕๐
ประกอบกับข้อ ๔
แห่งข้อบังคับสำนักงานคณะกรรมการกำกับและส่งเสริมการประกอบธุรกิจประกันภัย
ว่าด้วยการมอบอำนาจให้ปฏิบัติงานแทน พ.ศ. ๒๕๕๐ และข้อ ๕ แห่งระเบียบสำนักงานคณะกรรมการกำกับและส่งเสริมการประกอบธุรกิจประกันภัย
ว่าด้วยการเทียบตำแหน่งพนักงาน พ.ศ. ๒๕๖๐
เลขาธิการจึงยกเลิกคำสั่งสำนักงานคณะกรรมการกำกับและส่งเสริมการประกอบธุรกิจประกันภัย
ที่ ๑๑๑/๒๕๕๖ เรื่อง มอบหมายให้พนักงานเป็นนายทะเบียนตามพระราชบัญญัติคุ้มครองผู้ประสบภัยจากรถ
พ.ศ. ๒๕๓๕ ลงวันที่ ๑๗ กรกฎาคม ๒๕๕๖ และมอบหมายให้พนักงานดังต่อไปนี้
เป็นนายทะเบียนตามพระราชบัญญัติคุ้มครองผู้ประสบภัยจากรถ พ.ศ. ๒๕๓๕
๑.
รองเลขาธิการด้านกฎหมาย คดี และคุ้มครองสิทธิประโยชน์
๒.
ผู้ช่วยเลขาธิการสายคุ้มครองสิทธิประโยชน์
๓.
ผู้อำนวยการฝ่ายอาวุโส สำนักนายทะเบียนคุ้มครองผู้ประสบภัยจากรถ
๔.
ผู้อำนวยการฝ่ายอาวุโส ฝ่ายคุ้มครองสิทธิประโยชน์
๕.
ผู้อำนวยการภาคอาวุโส ผู้อำนวยการภาค
๖.
ผู้อำนวยการกลุ่มงานระงับข้อพิพาท
๗.
หัวหน้ากลุ่มคุ้มครองสิทธิประโยชน์
หัวหน้ากลุ่มระบบคุ้มครองผู้ประสบภัยจากรถหัวหน้ากลุ่ม
สำนักงานกองทุนทดแทนผู้ประสบภัย
๘.
ผู้อำนวยการสำนักงาน คปภ. จังหวัด (ใหญ่) ผู้อำนวยการสำนักงาน คปภ. จังหวัด และผู้เชี่ยวชาญพิเศษ
สำนักงาน คปภ. เขต หรือผู้ที่ได้รับมอบหมายให้ปฏิบัติหน้าที่ในตำแหน่งผู้อำนวยการสำนักงาน
คปภ. จังหวัด (ใหญ่) ผู้อำนวยการสำนักงาน คปภ. จังหวัด และผู้เชี่ยวชาญพิเศษ สำนักงาน
คปภ. เขต
ในกรณีผู้ที่ได้รับมอบหมายตามคำสั่งนี้
ดำเนินการใด ๆ โดยอาศัยอำนาจตามกฎหมายในฐานะนายทะเบียน
ให้ผู้ได้รับมอบหมายระบุคำลงท้ายว่า ปฏิบัติหน้าที่แทนนายทะเบียน ด้วย

ทั้งนี้
ตั้งแต่บัดนี้เป็นต้นไป


สั่ง ณ วันที่ ๑๘
เมษายน พ.ศ. ๒๕๖๐
สุทธิพล ทวีชัยการ
เลขาธิการ
คณะกรรมการกำกับและส่งเสริมการประกอบธุรกิจประกันภัย







พรวิภา/ภวรรณตรี/จัดทำ
๔ สิงหาคม ๒๕๖๐



























[๑] ราชกิจจานุเบกษา
เล่ม ๑๓๔/ตอนพิเศษ ๑๙๔ ง/หน้า ๕๙/๓๑ กรกฎาคม ๒๕๖๐